101 



Jydland. 



I Jydland er Rav-Pindelag vidt udbredte i Diluvialsandet; det 

 er dog kun spredte og tilfældige Iagttagelser, der foreligger, men 

 efterhaanden som den geologiske Kortlægning af denne Landsdel 

 skrider frem og Opmærksomheden rettes mere paa disse Lag, vil der 

 sikkert fremkomme talrige Fund. 



De fyldigste Oplysninger om jydske Rav-Pindelag skyldes A. Jes- 

 sen (1899) og stammer fra Vendsyssel 1 ). 



Lønstrup Klint. I de høje Klinter mellem Lønstrup og Løkken, 

 der paa store Strækninger er dannede af Diluvi aisand, forekommer 

 talrige Rav-Pindelag i dette. Ifølge Jessen's Skildringer (S. 90 — 91) 

 varierer deres Mægtighed fra nogle faa cm. til et Par dem.; snart 

 indeholder de „større Gren- og Træstykker af indtil 7a dem. Længde, 

 med store Ravstykker og en Del Plantefrø, snart er Lagets Indhold 

 mere finkornet med ært- eller nødstore, rullede Træstykker, smaa 

 Stykker Rav og i Almindelighed stor Rigdom paa Frø, snart endelig 

 kan Indholdet være meget fint, i hvilket Tilfælde Hovedmassen udgøres 

 af Sand, og Plantelevningerne for største Delen af findelte Mosser." 

 Jessen omtaler og afbilder, hvorledes ..Ravlagene", „naar Klinten i 

 nogen Tid har været tør og udsat for Blæst, træde frem som Ribber 

 med en kruset og sortprikket Overflade og derfor under gunstige 

 Omstændigheder ere lette at finde." 



Rav-Pindelagene optræder især i de mægtige Sandlag (indtil 15 m. 

 mægtige) mellem Klintens Lerpartier, men ogsaa i underordnede 

 Sandlag i Diluvialleret, og Jessen bemærker, at Planteresterne ikke 

 altid findes som Lag, men ogsaa, om end i ringe Mængde, træffes 

 jævnt fordelte i Sandmassen, oftest i de tynde og mellem Lerlagene 

 liggende Sandlag. 



I Lønstrup Klint fandt Jessen, at Rav-Pindelagene kun optræder 

 i det „ældre" Diluvialsand, som dels mellemlejrer, dels konkordant 

 under- eller overlejrer de mægtige Lerlag, og som hører til samme 

 Lagserie og har samme Dannelsestid som disse; i det „øvre" Dilu- 

 vialsand, som synes at være betydeligt yngre og at staa i meget nær 

 Forbindelse med det derover liggende Morænesand, forekommer Rav- 

 Pindelag derimod ikke (1. c. S. 94). 



Foruden det af Jessen og mig indsamlede Materiale fra Rav- 



*) Rav-Pindelagene i Lønstrup Klint nævnes allerede 1896 af K. J. V. Steenstrlp 

 (D. G. U. III. R. Nr. 1, S. 49): »Rlandt Sandlagene i Lønstrup Klinten kunne nævnes 

 Ravlagene, det er dels finere, dels grovere Sand, der ofte indeholder mindre og større 

 Rullesten af Kridt og af graat Ler, rullede Pindestykker, Mosrester og mange Frø, 

 men navnlig er man altid sikker paa at træffe mindre og større Ravstykker deri. 

 Lagene kendes let ved deres smaaprikkede og krusede Udseende.« 



